Statusorientering om spildevand i det åbne land 
Sagsfremstilling 
14.    [adresse] om spildevand i det åbne land  
                                                                                                                        Åbent 
Sagsnr.: 326-2015-10480       J.nr.: 06.00.05            Dokumentnr.: 326-2015-197073 
  
[adresse] 
Teknik- og Miljøudvalget vedtog d. 12. januar 2015 den nye tidsplan for påbud om forbedret rensning af spildevand 
fra ejendomme i det åbne land. 
  
Det betyder, at påbudsrunden genoptages fra og med 2015, og at der gives ca. 250 påbud om året frem til og med 
2018. 
  
Det tekniske område har i den forbindelse indledt et samarbejde med Kalundborg Forsyning om en mere nuanceret 
model for hvordan, der kan sikres en bedre rensning af spildevandet i det åbne land. 
  
Formålet er at finde de rigtige løsninger i de enkelte områder, så omkostningerne for den enkelte grundejer bliver så 
lave som muligt samtidig med, at der etableres renseløsninger, der lever op til de gældende krav. 
  
I samarbejdet er der drøftet alternativer til de almindelige påbud til den enkelte grundejer. Det kunne f.eks. være 
tilslutning til eksisterende kloakering, fællesprivate spildevandsanlæg, mindre lokale renseanlæg drevet af 
Kalundborg Forsyning mv. Derudover er der drøftet mulighederne for afdragsordninger. 
  
Det tekniske område vil sammen med Kalundborg Forsyning gerne i dialog med grundejerne om de mulige 
løsninger i forlængelse af det interne samarbejde. Derfor arbejdes der med to forslag i den retning. Et åbent hus 
arrangement for alle interesserede og borgermøder med de direkte berørte. 
  
Næste skridt i samarbejdet er at udpege de områder, hvor der er mulighed for at arbejde med alternativer til de 
almindelige påbud. Det tekniske område forventer at have udpegningen og modellen klar september-oktober 2015, 
hvorefter de første påbud skal gives ifølge tidsplanen. 
  
Udpegningen og modellen vil blive forelagt Teknik- og Miljøudvalget i efteråret 2015 til orientering. 
  
Det tekniske område vil i 2016 evaluere forløbet af de første sager. Resultatet forlægges udvalget til orientering og 
drøftelse. 
  
BEHANDLING 
Teknik- og Miljøudvalget. 
  
INDSTILLING 
Chefen for Plan, Byg og Miljø indstiller, 
  
1. at orienteringen tages til efterretning, samt 
2. at resultatet af evalueringen i 2016 forelægges udvalget 
  
ØKONOMISKE KONSEKVENSER 
Der er ingen økonomiske konsekvenser. 
  
  
  
Teknik- og Miljøudvalgets møde den 10. august 2015: 
Udvalget vedtog at tiltræde indstillingen fra chefen for Plan, Byg og Miljø. 
